Estasyon ng Vito Cruz (PNR)

Ang Vito Cruz ay isang estasyon ng Pangunahing Linyang Patimog o South Main Line (na tinatawag ding "Linyang Patimog" o "Southrail") ng Pambansang Daambakal ng Pilipinas. Tulad ng lahat ng mga estasyon ng PNR, ang estasyon na ito ay nasa lupa (at grade). Matatagpuan ang estasyon sa kanto ng Karugtong ng Kalye Pablo Ocampo (dating Karugtong ng Vito Cruz) at South Luzon Expressway sa San Andres, Maynila, malapit sa hangganan ng lungsod at Makati.

Ang Vito Cruz ay ang ikawalong estasyon patimog mula sa Tutuban at ang huling estasyon na pisikal na matatagpuan sa loob ng Maynila.

Kasaysayan
Kasama ang Buendia, ang Vito Cruz ay binuksan noong Nobyembre 24, 1975 bilang bahagi ng ikawalumpu't-tatlong Anibersaryo ng Pambansang Daambakal ng Pilipinas.

Mga kalapit na pook-palatandaan
Malapit ang estasyon sa mga institusyong pangedukasyon tulad ng pangunahing kampus ng Pamantasang Arellano, Pamantasang De La Salle Maynila, De La Salle–College of Saint Benilde at Dalubhasaan ng Santa Escolastica. Di-kalayuan mula sa estasyon ay ang Sementeryong Timog ng Maynila at ang dating Santa Ana race track na ngayon ay kinalalagyan ng inuusbong na Circuit Makati.

Mga kawing pantransportasyon
Mapupuntahan ang estasyong Vito Cruz gamit ang mga dyipning dumadaan sa ruta ng Kalye Zobel Roxas, gayundin ang mga bus sa South Luzon Expressway. Matatagpuan sa tapat ng estasyon sa Kalye Zobek Roxas ang isang himpilan para sa mga traysikel ng Barangay San Antonio, habang ipinabababa rin ng mga sasakyang de-padyak na nakabase sa Barangay Palanan at Maynila ang kanilang mga mananakay sa estasyon.

Pagkakaayos ng Estasyon
L1Mga platapormaPlatapormang pagilid, magbubukas ang mga pinto sa kananPlataporma APNR Metro Commuter patungong Tutuban (←)Plataporma BPNR Metro Commuter patungong Alabang (→)Platapormang pagilid, magbubukas ang mga pinto sa kananL1Lipumpon/DaananTakilya, sentro ng estasyon, mga tindahan, Pamantasang Arellano, Pamantasang De La Salle Maynila, De La Salle-College of Saint Benilde, Dalubhasaan ng Santa Escolastica

Tingnan din
Talaan ng mga estasyon ng Pambansang Daambakal ng Pilipinas

Vito Cruz